Diari Oficial de la Generalitat Valenciana


Sumari del DOGV 6686, del 05-01-2012 (2011/13527)

Declaració com a desert del concurs mitjançant gestió indirecta del Programa d'Actuació Integrada de la Unitat d'Execució 21-U-ER.
----------------------------------------------------------------------------------------------------------------------------------

### Dades del document

Número de DOGV
:   6686

Data del DOGV
:   05-01-2012

Secció del DOGV
:   V. ANUNCIS - C) ALTRES ASSUMPTES

Número del document
:   2011/13846


Data del document
:   20-12-2011

Organisme emissor
:   Ajuntament de Castelló de la Plana

Tipus de document
:   Resolució

Anàlisi jurídica

 Descriptors 

:   * Castelló de la Plana
    * pla d'urbanisme
    * administració local

Declaració com a desert del concurs mitjançant gestió indirecta del Programa d'Actuació Integrada de la Unitat d'Execució 21-U-ER. [2011/13790]  
Declaració com a desert del concurs mitjançant gestió indirecta del Programa d'Actuació Integrada de la Unitat d'Execució 21-UE-R, situada entre el carrer de l'Escola, l'accés al port i el camí del Serradal del Pla General d'Ordenació Urbana.  
  
El Ple de l'Ajuntament, en la sessió celebrada el dia 25 de novembre de 2011, va adoptar l'acord següent:   
  
«Vist l'expedient que s'està tramitant per a declarar desert el procediment de concurs mitjançant gestió indirecta del Programa d'Actuació Integrada de la Unitat d'Execució 08 EY-E, situada entre el carrer de l'Escola, l'accés al Port i el camí del Serradal, i els següents  
  
  
Antecedents:  
1. En la sessió plenària de data 24 de març de 2011, es va acordar iniciar el procediment de concurs per a l'adjudicació de l'esmentat programa i es van aprovar les bases particulars reguladores d'aquesta adjudicació.  
2. El 6 de juliol de 2011 es va remetre al Diari Oficial de la Unió Europea l'anunci de licitació del concurs i es van realitzar amb posterioritat, tal com disposa la Llei Urbanística Valenciana, les oportunes publicacions en el Diari Oficial de la Comunitat Valenciana, en el Butlletí Oficial de la Província de Castelló, en un diari no oficial d'àmplia difusió en la localitat i en el tauler d'anuncis de l'Ajuntament.  
3. Finalitzat el termini de presentació de proposicions el 6 d'octubre de 2011, en data 17 d'octubre de 2011 la cap del Negociat d'Atenció Integrada informa que, consultat el llibre de registre d'entrades, no consta que s'haja presentat cap licitador, i  
Tenint en compte que  
L'article 135.1 de la Llei 30/2007, de 30 d'octubre, de Contractes del Sector Públic, disposa que no es podrà declarar deserta una licitació quan existisca alguna oferta o proposició que siga admissible, per la qual cosa, en sentit contrari, en el cas que ens ocupa, atés que no s'ha presentat cap proposició, la mesa de contractació, reunida el 15 de novembre, va declarar desert el concurs per a l'adjudicació del Programa d'Actuació Integrada de la Unitat d'Execució 42 XM-T.  
Segons es desprén del que disposa l'article 137.7 de la Llei Urbanística Valenciana i l'article 327 del Reglament d'Ordenació i Gestió Territorial i Urbanística de la Comunitat Valenciana, aquest acord s'haurà de publicar en el Butlletí Oficial de la Província de Castelló; així mateix, s'haurà de publicar una ressenya en el Diari Oficial de la Comunitat Valenciana i en el Diari Oficial de la Unió Europea.  
En relació amb tot això, l'informe de la cap del Negociat Administratiu de Planejament i Gestió, conformat per l'assessora jurídica de Planejament i Gestió i els preceptes esmentats, a proposta del tinent d'alcalde i amb l'informe de la Comissió de Ple de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1. Declarar desert el concurs mitjançant gestió indirecta del Programa d'Actuació Integrada de la Unitat d'Execució 08 UH-E, situada entre el carrer de l'Escola, l'accés al Port i el camí del Serradal del Pla General d'Ordenació Urbana.  
2. Publicar aquest acord en el Butlletí Oficial de la Província de Castelló, en el Diari Oficial de la Comunitat Valenciana i en el Diari Oficial de la Unió Europea».  
Cosa que es fa pública per a general coneixement.  
  
Castelló de la Plana, 20 de desembre de 2011.- L'alcalde: Juan Alfonso Bataller Vicent.